
1. asupra proiectului de hotărâre privind constituirea Comisiei locale de ordine publică a oraşului Boldeşti-Scăeni

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind constituirea Comisiei locale de ordine publică a oraşului Boldeşti-Scăeni, am constatat următoarele :
Potrivit art. 129 alin. 7 lit. g) din OUG nr. 57/2019 privind Codul administrativ, consiliul local asigură, potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind ordinea publică.
Art. 28 din Legea nr. 155/2010 a  poliţiei locale, cu modificările şi completările ulterioare, prevede că la nivelul fiecărei unităţi administrativ-teritoriale unde funcţionează poliţia locală se organizează şi funcţionează, prin hotărâre a consiliului local, comisia locală de ordine publică, organism cu rol consultativ.
Faţă de cele de mai sus şi în conformitate cu prevederile art. 243, alin. (1)  lit. a) din O.U.G. nr. 57/2019 privind Codul administrativ, cu modificările şi completările ulterioare, avizez favorabil acest proiect.

